**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

**FOND: Fond solidarnosti Europske unije**

**NAZIV POZIVA: Hitno obnavljanje pogođenih prirodnih područja kako bi se izbjegli neposredni učinci erozije tla na području grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije**

**OZNAKA POZIVA: FSEU.2022.MINGOR.02**

**TIP NATJEČAJA: Otvoreni poziv**

**NADLEŽNO TIJELO: Ministarstvo gospodarstva i održivog razvoja**

**ROK ZA PODNOŠENJE PP:**

**ROK ZA ODGOVOR NA PITANJE (UzP): 7 radnih dana**

*\* napomena nadležnom tijelu: U skladu sa Pravilima FSEU, nadležno tijelo dužno je odgovarati na pitanja potencijalnih prijavitelja do roka navedenog u tablici, osim kada rokovi definirani Uputama za prijavitelje (UzP) uvjetuju davanje odgovora u kraćem vremenskom razdoblju (npr. UzP navodi rok za objavu odgovora 7 kalendarskih dana (KD) od postavljenog pitanja a Pravila FSEU predviđaju duži rok u kojem se odgovara na postavljena pitanja), tada prioritet ima rok iz UzP-a.*

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA:** | **1.0** |
|  | **OBJAVA SVIH PITANJA/ODGOVORA IZ VERZIJE: 1.0** | **Treći set pitanja i odgovora** |
| **RB** | **DATUM ZAPRIMANJA PITANJA: 18 - 25. veljače 2022.** | **DATUM ODGOVORA NA PITANJA: 25. veljače 2022.** |
|  | Poštovani,  javljam se s pitanjem o pozivu FSEU.2022.MINGOR.02 (Hitno obnavljanje pogođenih prirodnih područja kako bi se izbjegli neposredni učinci erozije tla).  U Obrascu 1 postoji rubrika Kategorija oštećenja po UHS-u. Konkretna situacija je klizište nastalo uslijed potresa od prosinca 2020., a zbog tog klizišta je deformirana i cesta. No, nije zatražena niti dobivena kategorija oštećenja po UHS.  Može li se ta ili ekvivalentna procjena (poput Elaborata ocjene postojećeg stanja klizišta ili Nalazom/Izjavom ovlaštenog inženjera/sudskog vještaka odgovarajuće struke o utjecaju potresa na klizište) ishoditi naknadno i hoće li vrijediti za prijavu na ovaj natječaj?  Lijepi pozdrav, | Nalaz/Izjava ovlaštenog inženjera/sudskog vještaka o utjecaju potresa na klizište može zamijeniti kategorizaciju oštećenje po UHS ukoliko ista nije rađena. |
|  | Poštovani,  ljubazno Vas molimo dodatna pojašnjenja vezana uz poziv „Hitno obnavljanje pogođenih prirodnih područja kako bi se izbjegli neposredni učinci erozije tla na području grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije”, (referentna oznaka: FSEU.2022.MINGOR.02).  Točka 2.6. Prihvatljivost operacije navodi da se „Operacija odnosi na potresom od 28. i 29. prosinca 2020. godine zahvaćeno prirodno područje koje za posljedicu ima pomake ili eroziju tla koji direktno utječu na stabilnost građevina i infrastrukture u blizini“.  1. S obzirom da su klizišta Prijavitelja nastala potresom i rezultirala ulegnućem, pucanjem asfalta i urušavanjem ceste, odnosi li se navedeno na Poziv „Hitno obnavljanje pogođenih prirodnih područja kako bi se izbjegli neposredni učinci erozije tla na području grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije”?    2. Da li se pod pojmom infrastrukture ubrajaju i nerazvrstane ceste?  3. Ukoliko su klizišta na području katastarskih čestica koja su privatno vlasništvo, je li potrebna dodatna dokumentacija (Dokaz o vlasništvu, pisana suglasnost vlasnika na sve zahvate koji su predviđeni projektom…)? | 1. Nalazom/Izjavom ovlaštenog inženjera/sudskog vještaka odgovarajuće struke o utjecaju potresa na klizište te dokumentacijom potrebnom za sanaciju klizišta (Obrazac 3 – Izjava stručnjaka) definira se obuhvat istog.  2. Da  3. Obrascem 3 - Izjava stručnjaka/glavnog projektanta propisano je da isti potvrđuje koji je akt potreban za predviđenu sanaciju/gradnju/rekonstrukciju/preuređenje građevine/opremanje u okviru projekta/operacije te koja je potrebna tehnička dokumentacija. Zahtjev za nadoknadom sredstva neće se moći platiti ukoliko projekt/operacija nije izvedena sukladno pozitivnim propisima RH. Javnim pozivom ne mogu se zaobići propisi o gradnji. |
|  | Poštovani,  Molimo vas za pojašnjenje odredbi Poziva na dodjelu bespovratnih financijskih sredstava Hitno obnavljanje pogođenih prirodnih područja kako bi se izbjegli neposredni učinci erozije tla na području grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije (referentna oznaka: FSEU.2022.MINGOR.02).  Pitanje: Da li prijavitelj prilikom podnošenja projektne prijave treba priložiti pravomoćnu građevinsku dozvolu ako prijavljuje aktivnosti Grupe 3 ili je građevinsku dozvolu dovoljno dostaviti naknadno, a prije početka izvedbe radova? Izrađena je projektna dokumentacija koja će se priložiti uz projektnu prijavu, dok je građevinska dozvola u postupku ishođenja. | Građevinsku dozvolu nije potrebno dostaviti u trenutku prijave. Za isplatu zahtjeva za nadoknadu sredstava prijavitelj mora dokazati da je trošak sanacije izveden u skladu s pozitivnim propisima Republike Hrvatske. Obrascem 3 - Izjava stručnjaka/glavnog projektanta propisano je da isti potvrđuje koji je akt potreban za predviđenu sanaciju/gradnju/rekonstrukciju/preuređenje građevine/opremanje u okviru projekta/operacije te koja je potrebna tehnička dokumentacija. Zahtjev za nadoknadom sredstva neće se moći platiti ukoliko projekt/operacija nije izvedena sukladno pozitivnim propisima RH. Javnim pozivom ne mogu se zaobići propisi o gradnji. |
|  | Poštovani,  molimo Vas da nam u okviru Poziva na dodjelu bespovratnih financijskih sredstava: Hitno obnavljanje pogođenih prirodnih područja kako bi se izbjegli neposredni učinci erozije tla na području grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije  (referentna oznaka: FSEU.2022.MINGOR.02) odgovorite na sljedeće pitanje:  • Grad \_\_\_\_\_\_ želi prijaviti nekoliko projektnih prijedloga sanacije klizišta u okviru navedenog poziva koje će objediniti u jednu projektnu prijavu. Međutim, javlja se problem imovinsko- pravne prirode. Klizišta se nalaze na česticama od kojih neke broje više od 5 suvlasnika. Je li u trenutku prijave projektnog prijedloga potrebno dostavljati suglasnosti vlasnika ili neki drugi sličan akt kako bi projektne aktivnosti bile prihvatljive? Kako postupati u navedenom slučaju? Što ako se prikupe 3 ili 4 suglasnosti, a suvlasnika na čestici je 5?  Zahvaljujemo se unaprijed na odgovoru. | Obrascem 3 - Izjava stručnjaka/glavnog projektanta propisano je da isti potvrđuje koji je akt potreban za predviđenu sanaciju/gradnju/rekonstrukciju/preuređenje građevine/opremanje u okviru projekta/operacije te koja je potrebna tehnička dokumentacija. Zahtjev za nadoknadom sredstva neće se moći platiti ukoliko projekt/operacija nije izvedena sukladno pozitivnim propisima RH. Javnim pozivom ne mogu se zaobići propisi o gradnji. |
|  | Ljubazno Vas molimo da nam odgovorite na neke nejasnoće vezane uz navedeni poziv. Naime, mi smo konzultanti Grada \_\_\_\_\_\_ koji pripremaju projektnu prijavu.  Problem je sljedeći: dostava suglasnosti vlasnika/suvlasnika čestice na kojoj se nalazi klizište. Naime, Grad \_\_\_\_\_\_ ima oko 20 aktivnih klizišta različitih razina rizika, ali na samo jednom je Grad ujedno i vlasnik.  Neka klizišta obuhvaćaju i više čestica, a svaka od tih čestica broji i po nekoliko suvlasnika. Ni to ne bi bio problem da su svi od njih živi ili da ih se ikako može kontaktirati. Dakle, naše pitanje glasi: što u takvim slučajevima? Je li dovoljna suglasnost jednog suvlasnika, dijela njih ili svi moraju dati suglasnost – što direktno znači da se to klizište neće moći sanirati jer je to nemoguće za prikupiti, a klizišta će i dalje prijetiti sigurnosti stanovnika. Ukoliko su potrebni potpisi svih suvlasnika, bojimo se da će područje SMŽ-a jako teško povući imalo sredstava iz ovog natječaja Fonda solidarnosti.  Što u slučajevima kada je vlasnik čestice RH – promatra li se čestica u tom slučaju kao javno dobro zbog sanacije klizišta?  Još jednom vas ljubazno molimo da nam pokušate pomoći s predmetnim problemima. U najvećem interesu Grada \_\_\_\_\_ je ukloniti ili sanirati probleme koje donose klizišta.  Srdačan pozdrav, | Obrascem 3 - Izjava stručnjaka/glavnog projektanta propisano je da isti potvrđuje koji je akt potreban za predviđenu sanaciju/gradnju/rekonstrukciju/preuređenje građevine/opremanje u okviru projekta/operacije te koja je potrebna tehnička dokumentacija. Zahtjev za nadoknadom sredstva neće se moći platiti ukoliko projekt/operacija nije izvedena sukladno pozitivnim propisima RH. Javnim pozivom ne mogu se zaobići propisi o gradnji. |